సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రోహిత్ సాయంతోనే హిట్టింగ్ చేశా: కోహ్లి
వాస్తవానికి 323 టార్గెట్ అంటే కొంచెం కష్టమే. కానీ.. ఒక మెరుగైన భాగస్వామ్యం లభిస్తే విజయం సాధించొచ్చు అని మేము అనుకున్నాం. ఒక ఎండ్‌లో రోహిత్ శర్మ ఉంటే.. మరో ఎండ్‌లో హిట్టింగ్ చేయడం ఏమంత కష్టంకాదు.
Samayam Telugu | Updated:
Oct 22, 2018, 11:09AM IST
రోహిత్ శర్మతో కలిసి బ్యాటింగ్ చేసే సమయంలో తన పాత్ర మారిపోతుందని భారత కెప్టెన్ విరాట్ కోహ్లి వెల్లడించాడు. గౌహతి వేదికగా వెస్టిండీస్‌తో ఆదివారం రాత్రి ముగిసిన తొలి వన్డే మ్యాచ్‌లో విరాట్ కోహ్లి (140: 107 బంతుల్లో 21x4, 2x6), రోహిత్ శర్మ (152 నాటౌట్: 117 బంతుల్లో 15x4, 8x6) శతకాలు బాదడంతో 323 పరుగుల భారీ లక్ష్యాన్ని కేవలం 42.1 ఓవర్లలోనే భారత్ జట్టు 326/2తో ఛేదించేసిన విషయం తెలిసిందే. ఓపెనర్ శిఖర్ ధావన్ (4) రెండో ఓవర్‌లోనే పేలవరీతిలో వెనుదిరిగినా.. రెండో వికెట్‌‌కి కోహ్లి - రోహిత్ శర్మ జోడి అబేధ్యంగా 246 పరుగుల భాగస్వామ్యం నెలకొల్పింది. వన్డే లక్ష్య ఛేదనలో భారత్ తరఫున ఏ వికెట్‌కైనా ఇదే అత్యుత్తమ భాగస్వామ్యం కావడం విశేషం.
మ్యాచ్ అనంతరం విరాట్ కోహ్లి మాట్లాడుతూ ‘తొలి వన్డేలో అలవోకగా గెలుపొందడం చాలా ఆనందంగా ఉంది. వెస్టిండీస్ జట్టు భారీ లక్ష్యాన్నే మా ముందు నిలిపింది. వాస్తవానికి 323 టార్గెట్ అంటే కొంచెం కష్టమే. కానీ.. ఒక మెరుగైన భాగస్వామ్యం లభిస్తే విజయం సాధించొచ్చు అని మేము అనుకున్నాం. ఒక ఎండ్‌లో రోహిత్ శర్మ ఉంటే.. మరో ఎండ్‌లో హిట్టింగ్ చేయడం ఏమంత కష్టంకాదు. ఎందుకంటే.. అతను బాగా స్ట్రైక్‌ని రొటేట్ చేయగలడు. ఈ మ్యాచ్‌లో నేను ఔటైన తర్వాత.. రాయుడు క్రీజులోకి రాగానే అప్పటి వరకు నేను పోషించిన ‘హిట్టింగ్’ పాత్రలోకి రోహిత్ శర్మ మారిపోయాడు’ అని కోహ్లి వెల్లడించాడు.